
Obec Dobrá Voda  –  obecné zastupiteľstvo,   919 54   Dobrá Voda 121

Z Á P I S N I C A

z mimoriadneho zasadnutia Obecného zastupiteľstva v Dobrej Vode,

ktoré sa konalo dňa 06. 04. 2011
 v zasadacej miestnosti Obce Dobrá Voda
Počet poslancov obecného zastupiteľstva: 7

Prítomní:  Mgr. Marek Drobný – starosta obce

René Blanárik, Mgr. Jaromír Danko, Ing. Peter Klčo, Vladimír Krížik, 
Mária Lukačovičová, Mgr. Lívia Michaličková, Veronika Vašková. 

Jana Danková  – samostatný odborný referent.
Neprítomný:
Program zasadnutia:

1. Otvorenie 

2. Určenie overovateľov zápisnice a zapisovateľa zápisnice

3. Kontrola plnenia uznesení OZ

4. Návrh starostu na konateľa do KOVO s. r. o. Dobrá Voda
5. Rôzne

6. Záver.
1.   Otvorenie 
Mimoriadne zasadnutie Obecného zastupiteľstva Dobrá Voda  otvoril a viedol Mgr. Marek Drobný - starosta obce. Privítal všetkých prítomných a skonštatoval, že na zasadnutí sú prítomní 7 poslanci a OZ je uznášaniaschopné. Starosta oboznámil prítomných  s programom zasadnutia a navrhol doplniť bod 2 Programu zasadnutia o voľbu návrhovej komisie a došlej pošty od vyvesenia programu, čiže zmena programu OZ v bode 5 – Rôzne – žiadosť o užívanie priestorov telocvične.  K programu nemali poslanci žiadne pripomienky. Starosta obce vyzval poslancov na hlasovanie o návrhu programu zasadnutia OZ. Hlasovanie:

Za 7
Proti 0

Zdržal sa 0.
Návrh programu zasadnutia OZ Dobrá Voda bol schválený počtom hlasov 7. 
2. Určenie zapisovateľa zápisnice a overovateľov zápisnice a voľba návrhovej komisie
Starosta obce  navrhol za overovateľov zápisnice Mgr. Líviu Michaličkovú a Máriu Lukačovičovú,  za zapisovateľku zápisnice určil Janu Dankovú. 
Za členov návrhovej komisie starosta obce navrhol Mgr. Líviu Michaličkovú, Veroniku Vaškovú a Mgr. Jaromíra Danka.
Starosta obce  vyzval poslancov na hlasovanie. Hlasovanie:
Za 7
Proti 0

Zdržal sa 0.
Overovatelia zápisnice, členovia návrhovej komisie  a zapisovateľka zápisnice boli schválení  počtom hlasov 7.
3. Kontrola plnenia uznesení OZ

Kontrolu uznesení z predchádzajúceho zasadnutia zo dňa 10. 03. 2011 urobil Mgr. Jaromír Danko a skonštatoval, že uznesenia boli splnené. Naďalej nie sú splnené uznesenia č. 36/2011 bod a), 36/2011 bod c)  a 37/2011 bod c) , 42/2011 bod a), bod b) z 22.02.2011.
4. Návrh starostu na konateľa do KOVO s. r. o. Dobrá Voda

Starosta oboznámil poslancov so skutočnosťou, že ako jediný spoločník pri výkone pôsobnosti valného zhromaždenia obchodnej spoločnosti KOVO  Dobrá Voda spol. s r.o., dňa 25. 03. 2011 rozhodnutím č. 1/2011, odvolal z funkcie konateľa spoločnosti pána Rudolfa Ružičku ku dňu 31. 03. 2011. 
Ako jediný spoločník obchodnej spoločnosti KOVO  Dobrá Voda spol. s r.o.  podal návrh na schválenie vymenovania nového konateľa uvedenej spoločnosti Ing. Vladimíra Kostolanského, s účinnosťou od  07. 04. 2011.

Do rozpravy sa prihlásil Mgr. Jaromír Danko, ktorý sa informoval, či bol navrhovaný konateľ prizvaný na zasadnutie OZ. Starosta obce informoval, že Ing. Kostolanský bol pozvaný, svoju neúčasť ospravedlnil. René Blanárik sa pýtal na predchádzajúce pôsobenie Ing. Kostolanského a jeho návrhy na ďalšie smerovanie spoločnosti. Pán starosta informoval poslancov, že Ing. Kostolanský si vyžiadal čas na oboznámenie sa so spoločnosťou a potom predstúpi pred obecné zastupiteľstvo. 

Starosta obce  vyzval poslancov na hlasovanie o odvolaní pána Rudolfa Ružičku. Hlasovanie:          

Za 7
Proti 0

Zdržal sa 0.

Obecné zastupiteľstvo zobralo na vedomie rozhodnutie č. 1/2011 o odvolaní pána Rudolfa Ružičku z funkcie konateľa obchodnej spoločnosti. Uznesenie bolo schválené počtom hlasov 7.Starosta obce  vyzval poslancov na hlasovanie o vymenovaní Ing. Vladimíra Kostolanského. Hlasovanie:

Za 7
Proti 0

Zdržal sa 0.
OZ schvaľuje návrh starostu na vymenovanie konateľa obchodnej spoločnosti KOVO spol. s r. o.  Ing. Vladimíra Kostolanského ku dňu 07. 04. 2011. Uznesenie bolo schválené počtom hlasov 7. 

5. Rôzne
Starosta predložil žiadosť TSK Škola v prírode Dobrá Voda o súhlas s využívaním priestoru v telocvični. Ide o priestor bývalej práčovne, ktorý chcú využívať ako sklad archívneho materiálu. 
Žiadosť upresnila Mgr. Lívia Michaličková – zamestnankyňa Školy v prírode, ktorá vysvetlila, že priestory využívali už v minulom období. Majú záujem o dobu najmenej 5 rokov. 

René Blanárik sa spýtal, akým spôsobom sú hradené energie. Mgr. Michaličková informovala, že energie prefakturováva  Základná škola. 
OZ poveruje Obecný úrad Dobrá Voda  zabezpečením administratívnej agendy. 
Starosta obce  vyzval poslancov na hlasovanie. Hlasovanie:
Za 7
Proti 0

Zdržal sa 0.
OZ v Dobrej Vode súhlasí s využívaním priestoru bývalej práčovne v budove telocvične Základnej školy na účel skladových priestorov s podmienkou nevyhnutných opráv a údržby na náklady Školy v prírode Dobrá Voda od 07. 04. 2011 do 07. 04.2016.
7. Záver

Starosta obce dal možnosť hosťom, aby predniesli svoje pripomienky. Žiadny z hostí nevystúpil. 
Zasadnutie obecného zastupiteľstva ukončil starosta obce Mgr. Marek Drobný, ktorý poďakoval prítomným za účasť. 

Zápisnicu zapísala: Jana Danková
Zapisovateľ zápisnice:
______________________________________

Overovatelia zápisnice:
______________________________________





______________________________________

V Dobrej Vode, 06. apríla 2011
Mgr. Marek Drobný







     starosta obce

Prílohy:
1. Pozvánka
2. Prezenčná listina

3. Uznesenia OZ Dobrá Voda prijaté na zasadnutí OZ dňa 06. 04. 2011.
1

